CELEX: 31987R1442
Language: el
Date: 1987-05-26 00:00:00
Title: Κανονισμός (ΕΟΚ) αριθ. 1442/87 της Επιτροπής της 26ης Μαΐου 1987 που τροποποιεί τον κανονισμό (ΕΟΚ) αριθ. 3153/85 για τον καθορισμό των λεπτομερειών του υπολογισμού των νομισματικών εξισωτικών ποσών

Avis juridique important

|

31987R1442

Κανονισμός (ΕΟΚ) αριθ. 1442/87 της Επιτροπής της 26ης Μαΐου 1987 που τροποποιεί τον κανονισμό (ΕΟΚ) αριθ. 3153/85 για τον καθορισμό των λεπτομερειών του υπολογισμού των νομισματικών εξισωτικών ποσών  

Επίσημη Εφημερίδα αριθ. L 137 της 27/05/1987 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 1442/87 ΤΗΣ ΕΠΙΤΡΟΠΗΣ  της 26ης Μαΐου 1987  που τροποποιεί τον κανονισμό (ΕΟΚ) αριθ. 3153/85 για τον καθορισμό των λεπτομερειών του υπολογισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 90/87 (2), και ιδίως το άρθρο 12,  Εκτιμώντας:  ότι οι λεπτομέρειες υπολογισμού των νομισματικών εξισωτικών ποσών έχουν καθορισθεί στον κανονισμό (ΕΟΚ) αριθ. 3153/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 966/87 (4)·  ότι το άρθρο 9 του κανονισμού (ΕΟΚ) αριθ. 3153/85 προβλέπει τα συστήματα που εφαρμόζονται κατά τη σύγκριση των τιμών προσφοράς με τα ανώτατα όρια των κοινοτικών τιμών για ορισμένα γεωργικά προϊόντα που εισάγονται από τρίτες χώρες προκειμένου να ληφθεί υπόψη η επίπτωση της νομισματικής κατάστασης· ότι, για τεχνοοικονομικούς λόγους, θα πρέπει να εξομοιωθεί το σύστημα που χρησιμοποιείται για τους τομείς των αυγών, του κρέατος και των αλβουμινών με το σύστημα που εφαρμόζεται στον τομέα του χοιρείου κρέατος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 9 του κανονισμού (ΕΟΚ) αριθ. 3153/85 αντικαθίσταται από το ακόλουθο κείμενο:  «Άρθρο 9  Κατά την εισαγωγή προϊόντων προελεύσεως τρίτων χωρών που υπάγονται:  α) στους τομείς του χοιρείου κρέατος, των αυγών, του κρέατος πουλερικών και των αλβουμινών, οι τιμές ανάσχεσης θεωρούνται ότι έχουν τηρηθεί όταν, για το εν λόγω προϊόν, η τιμή προσφοράς  i) αυξημένη, στην περιπτωση της εφαρμογής των θετικών νομισματικών εξισωτικών ποσών από το κράτος μέλος εισαγωγής,  ii) μειωμένη, στην περίπτωση της εφαρμογής των αρνητικών νομισματικών εξισωτικών ποσών από το κράτος μέλος εισαγωγής,  κατά το ποσό που αναφέρεται στο δεύτερο εδάφιο, δεν είναι μικρότερη από την τιμή ανασχέσεως.  Το ποσό λαμβάνεται πολλαπλασιάζοντας την τιμή ανασχέσεως με έναν συντελεστή που αντιστοιχεί στο ποσοστό της υπερτιμήσεως ή της υποτιμήσεως του νομίσματος του κράτους μέλους εισαγωγής·  β) στον τομέα του οίνου, οι τιμές αναγωγής ελεύθερο στα σύνορα θεωρούνται ότι τηρούνται όταν, για το εν λόγω προϊόν, η τιμή προσφοράς:  i) αυξημένη κατά το θετικό νομισματικό εξισωτικό ποσό,  ii) μειουμένη κατά το αρνητικό νομισματικό εξισωτικό ποσό,  δεν είναι μικρότερη από την τιμή αναγωγής ελεύθερο στα σύνορα. »  Άρθρο 2  Ο παρών κανονισμός αρχίζει να ισχύει την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Μαΐου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 13 της 15. 1. 1987, σ. 12.  (3) ΕΕ αριθ. L 310 της 21. 11. 1985, σ. 4.  (4) ΕΕ αριθ. L 91 της 3. 4. 1987, σ. 11.